Roekiah

Roekiah (EYD Rukiah; ) () acok ditulih sabagai Miss Roekiah, adolah aktris jo panyanyi karoncong Indonesia. Roekiah adolah anak padusi dari pasangan pamain sandiwara, inyo mamulai kariernyo pado umua tujuah tahun; pado tahun 1932 inyo tanamo di Batavia, Hindia Belanda (kini Jakarta, Indonesia), sabagai panyanyi jo pamain sandiwara. Pado maso itu, inyo basobok jo Kartolo, nan into nikahi pado tahun 1934. Pasangan iko bamain dalam film Terang Boelan pado tahun 1937. Dalam film tu, Roekiah jo Rd Mochtar baperan sabagai sapasang kakasiah.

Samaso hiduiknyo, Roekiah adolah ikon mode jo kacantikan, panampilannyo dalam babarapo iklan jo lukisan nan acok dibandiangkan jo Dorothy Lamour jo Janet Gaynor. Namun sabagian film-film nan inyo bintangi katiko kini alahhilang, inyo tatap dikatakan sabagai seorang palopor pafilman Indonesia. Ado artikel tahun 1969 manyatokan bahsonyo "pado zamannyo Roekiah alah mancapai suatu popularitas nan buliah dikecekan sampai kini alum ado bandingannyo". Dari kalima anaknyo jo Kartolo, yaitu– Rachmat Kartolo– bakacimpuang pulo di dunia akting.

 Kahidupan awal 
Roekiah lahia di Bandung, Jawa Barat, Hindia Belanda, pado tahun 1917, anak gadih dari pasangan Muhammad Ali jo Ningsih, pamain sandiwara pado rombongan Opera Poesi Indra Bangsawan; Ali barasa dari Belitung, sadangkan Ningsih badarah Sunda jo barasa dari Cianjur.;  Salain baraja akting dari kaduo urang tuonyo, Roekiah baraja karajinan tangan pulo basamo anggota rombongan lainnyo. Roekiah jo kaduo urang tuonyo taruih pai, sahinggo Roekiah indak punyo waktu untuak manampuah pandidikan formal . Pado patangahan 1920-an, mereka bagabuang jo rombongan sandiwara lain banamo Opera Rochani.

Maskipun ditantang dek kaluarganyo, Roekiah basikarek nio ikuik sarato main sandiwara, sarato maminta izin pado ibunyo untuak tampia di ateh pangguang. Ningsih satuju, jo syarat inyo hanyo dibuliahan tampia sakali. Katiko baumua tujuah tahun, Roekiah tampia di pangguang untuak partamo kalinyo, Muhammad Ali -  indak mangatahui pajanjian antaro bini jo anaknyo– bagageh ka ateh pangguang jo manyuruah Roekiah untuak baranti banyanyi. Akibaiknyo, Roekiah manolak makan sampai kaduo urang tuonyo akhianyo mangalah.;  Sasudah itu, Roekiah tampia sacaro rutin basamo jo rombongan sandiwara.

Pada tahun 1932, katiko bagabuang jo Palestina Opera di Batavia (kini Jakarta), Roekiah bahasia manjadi aktris sandiwara jo panyanyi karoncong tanamo. Inyo dikagumi indak hanyo karano suaronyo, tapi karano kacantikannyo juo.;  Katiko basamo Palestina Opera, inyo batamu jo calon lakinyo, Kartolo; aktor, pianis, jo panulih lagu dalam rombongan. Mereka baduo manikah katiko Roekiah baumua tujuah baleh tahun. Pasangan baru ko maambiak cuti salamo sabulan jo kamudian bagabuang jo grup Faroka untuak manjalani tur di Singapura, jo baliak ka Hindia Balando pado tahun 1936.; 

 Kaluarga 
jmpl|alt=A woman and man standing; the man is a head taller.|lurus|Roekiah basamo suaminyo, Kartolo.
Roekiah manganggap bahsonyo Kartolo adolah pasangan nan paliang cocok untuak inyo, mangungkapkan bahsonyo panikahannyo mandatangkan "banyak rasaki". Pasangan iko dikaruniai limo anak. Sapaningga Roekiah, Kartolo mambawo kalimo anaknyo ka kampuang halamannyo di Yogyakarta. Untuak manafkahi kaluarga, Kartolo bakarajo di Radio Republik Indonesia sajak tahun 1946. Di situ, inyo malewati Revolusi Nasional Indonesia nan sadang balangsuang, konflik basanjato jo pajuangan diplomatik antaro Karajaan Bulando jo Indonesia nan baru merdeka sarato batujuan untuak maraih pangakuan internasional untuak kamerdekaannyo. Sasudah Bulando malancarkan Agresi Militer II pado 19 Desember 1948 jo bahasia marabuik Yogyakarta, Kartolo manolak bakarajo samo jo panjajah. Tanpa adonyo sumber panghasilan, inyo jatuah sakik kamudian maningga dunia pado tanggal 18 Januari 1949.

 Rujuakan 

 Daptar pustaka 











Kategori:Tokoh Indonesia
Kategori:Panyanyi Indonesia